עדנה אפק

עדנה אפק (נולדה ב־1943) היא משוררת, סופרת, בלשנית, אומנית וציירת, אשת חינוך, מקימה ומייסדת כתבי עת מקוונים לשירה וספרות, מרצה וחוקרת בתחומי השפה, הספרות והתרבות העברית.

==ביוגרפיה==
עדנה אפק נולדה בחיפה. היא בתם של בלהה הומינר ודויד אדירי (שינקרבסקי), מעצירי השבת השחורה. אפק היא נינתו של הרב שמואל הומינר. היא בת דודתה של הסופרת והמשוררת דליה רביקוביץ, איתה הייתה ביחסי ידידות קרובה. בין השאר, ליקטה וערכה ספר משיריה.

פרופ' אפק התמחתה בהובלת שינוי במערכת החינוך, שיווק מוסדות חינוך וחברה, פיתוח מודלים חינוכיים חדשניים והוראת חשיבה יצירתית וחדשנית חינוכית. בין השאר כתבה וערכה תוכניות לימודים בתחומי דעת שונים בעבור משרדי ממשלה וגופים ציוניים, הקימה בתי ספר ושימשה יועצת למשרד החינוך והעבודה בתחום החינוך הלשוני ושימור מורשת בחברה טכנולוגית. יזמה והטמיעה את תוכנית "הקשר הרב-דורי: שימור מורשת בסביבה טכנולוגית". התוכנית, שזכתה לפרס פורד-ישראל, פועלת עד היום בבתי ספר רבים ברחבי הארץ. פיתחה תוכניות לימודים להוראת השפה העברית והספרות העברית בעבור מוסדות אקדמיים בארצות הברית ובבתי ספר במקסיקו, דרום אפריקה ואנגליה. תכננה ויישמה מערכות חינוכיות וחברתיות חדשניות, עיצובים ובניית סביבות למידה וירטואליות, ויצירת שותפות בית־ספרית וקהילתית. כמו כן פיתחה ובנתה את "המכללה הווירטואלית לאזרחים ותיקים" במרשתת, בעבור המחלקה למכללות במשרד החינוך.

בשנת 2018 ייסדה עם הסופר אלירן דיין את צמדים כתב עת לשירה רב־תרבותית ובשנת 2019 ייסדו השניים את רסיסים - דו־ירחון מקוון לסיפורים קצרים ואת כתב העת המקוון בעקבות דמויות המקרא - אחריך נרוצה. בשנת 2020 ייסדו יחדיו את צמדים צעיר כתב עת ליצירה עברית צעירה כשפה זרה.

פרסמה ספרי שירה וסיפורים וכן ספרי לימוד ומאמרים רבים בתחומים בהם היא עוסקת. מאמרים, שירים וסיפורים פרי עטה מפורסמים באסופות, באתרים במרשתת, ברשתות החברתיות ובכתבי עת מודפסים ומקוונים בישראל ומחוצה לה.

ב-2021 הוציאה לאור בשיתוף עם אלירן דיין את הספר "לבד בשני קולות", ספר המיועד לבני נוער ועוסק בתופעת החרם, הביוש והנידוי החברתי בו לצד הסיפורים גם שאלות ותשובות על התופעה.

החל בשנת 2022 משתפת פעולה עם המלחין והיוצר ג'ורג' גגנידזה המלחין ומבצע רבים משיריה.

==ספריה==
* תוכנית "תרבות ירושלים": יחידת לימוד לכיתות ה-ו - בשיתוף מזל שיניאק, 1979
* מערכות מילים: עיונים בסגנונו של ש"י עגנון, 1979
* אליעזר בן יהודה: חוברת לתלמיד - בשיתוף מזל שיניאק, 1980
* פרשת ניל"י: פרקים מקורותיה של מחתרת: חוברת לתלמיד, 1980
* עדנה אפק: שירים - שירים (הוצאת עקד), 1981
* עדנה אפק עורכת לקט משירי דליה רביקוביץ, 1981
* השנה הבעה: הבעה וחשיבה - תוכנית לימודים לחינוך העל־יסודי: למורה - בשיתוף נעמי פרידמן ואחרים, 1987
* Word Systems in Modern Hebrew: Implications and Applications - בשיתוף ישי טובין, 1988
* מבוא לחשיבה המצאתית שיטתית: לחיילים - בשיתוף תמר גילה, 1989
* עונות השנה (עברית בהנאה) - בשיתוף רזיה אילן, חנה גודוביץ וחנה פולני, 1990
* נקודת ראות (קוראים חושבים) - בשיתוף נעמי פרידמן, 1990
* The Semiotics of Fortune-Telling - בשיתוף ישי טובין, 1991
* בעקבות הקופסה: מיומנויות המשלבות חשיבה ואקולוגיה, 1991
* פרויקט מפנה: תוכנית לטיפוח מיומנויות חשיבה: מדריך למורה - בשיתוף ליזה קאופמן, 1993
* מבוא לחשיבה המצאתית שיטתית: פתרונות - בשיתוף תמר גילה, 1994
* מבוא לחשיבה המצאתית שיטתית: יחידה לתלמיד - בשיתוף תמר גילה, 1994
* אבא קיפל את הים - שירים (הוצאת מידן), 2017
* משהו היה חסר - סיפורים קצרים (הוצאת צבעונים), 2017
* העצים להתפלל לא יכולים - שירים (מוטיב ספרים), 2018
*ככה זה גם אצלכם? - סיפורים קצרים (מוטיב ספרים), 2018
*הפיל בגינה - שירי ילדים (מוטיב ספרים), 2018
*מעשה בשלושה חתולים - סיפור ילדים (מוטיב ספרים), 2019
*עלילות משפחת סתם - שירי ילדים (מוטיב ספרים), 2019
*המשקפים שעלו לירושלים - סיפור ילדים (מוטיב ספרים), 2020
*לבד בשני קולות - בשיתוף אלירן דיין. ספר לבני נוער (מוטיב ספרים), 2021
*דברים שלמדתי - ספר אמרות ועצות לחיים (מוטיב ספרים), 2021
*פכים קטנים של אושר - ספר אמרות ותובנות לאושר צרוף! (מוטיב ספרים), 2021
*נלי וזואי: ילדה חדשה בבית - סיפור ילדים (מוטיב ספרים), 2022

==אסופות==
* Voices Within the Ark: The Modern Jewish Poets - אסופה, 1980
* לנצח אנגנך - המקרא בשירה העברית החדשה - אנתולוגיה, 2005
* The Torah: A Women's Commentar - אסופה, 2007
* צלע מן האדם - אנתולוגיה לכבוד יום האישה הבינלאומי 2016 בעריכת שושנה ויג (2016)
* מגירות שקופות - אסופת יצירות מן השנה הראשונה של כתב העת מוטיב (2017) פרסום השירים: "מי מהם", "אבא שלי קיפל את הים"
* עורי שפת עבר - אלפיים שנות שירה על השפה העברית בעריכת ד"ר לאה צבעוני (2018)
*מקום באור - אסופת יצירות מן השנה השנייה של כתב העת מוטיב (2018)
*חוכא ואטלולא - אסופת מוטיב בקטנה, (מוטיב ספרים) 2022
*האדם החומל - אסופת סיפורים קצרים בנושא חמלה, (מוטיב ספרים) 2022
*שירת המפתחות - אסופת שירים בנושא מפתחות, (מוטיב ספרים) 2022
*מושב זקנים - אסופת סיפורים על זקנה, (מוטיב ספרים) 2023
*שקט קמאי - אסופת מוטיב בקטנה, (מוטיב ספרים) 2023
*פרדה מתמשכת - אסופת שירים בנושא פרדות, (מוטיב ספרים) 2023

==כתבי עת==
כתבי עת שהקימה בשיתוף הסופר אלירן דיין:
* צמדים - כתב עת לשירה רב-תרבותית
*צמדים צעיר - כתב עת ליצירה עברית צעירה כשפה זרה
* רסיסים - דו-ירחון מקוון לסיפורים קצרים
* אחריך נרוצה - כתב עת בעקבות דמויות המקרא

==קישורים חיצוניים==

* [http://mikrarevivim.blogspot.co.il/2016/08/blog-post_21.html "דליה ואני. עדנה אפק על בת דודתה דליה רביקוביץ"] הבלוג של ד"ר לאה מזור: על מקרא, הוראה וחינוך
* [http://www.haderech.co.il/creative2.html חשיבה יצירתית : היבטים תחומיים, בין תחומיים וא- תחומיים] מאמר מאת פרופ' עדנה אפק
* [https://library.osu.edu/projects/hebrew-lexicon/02005021.php#Books על הספר "מערכות מילים: עיונים בסגנונו של ש"י עגנון" בלקסיקון הספרות העברית החדשה]
* [http://www.helt.co.il/1_2.htm עדנה אפק באוצר הספרות העברית]
* [https://ms-my.facebook.com/sigi3905/posts/2122947887825112 ביקורת מאת סיגי קדוש סקירות ספרים על הספר "הפיל בגינה"]
* [https://www.facebook.com/EdnaAphek.writing עמוד הפייסבוק של עדנה אפק]
* [https://www.youtube.com/channel/UCnZtmBw9A2kqD27Uyj7Gz_A ערוץ היוטיוב של עדנה אפק]
* [https://www.instagram.com/edna.aphek/ הספרים של עדנה אפק באינסטגרם]
* 

==הערות שוליים==

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:ישראליות שנולדו ב-1943
קטגוריה:ישראלים שנולדו ב-1943